Albrecht av Slesvig-Holsten-Sønderborg

Albrecht (1585–1613) var en dansk hertug av Sønderborg.

Liv og virke
Han ble født i Sønderborg som yngste sønn av hertug Hans den yngre og hans første hustru Elisabeth av Braunschweig-Grubenhagen. Sammen med broren Philip reiste han i 1599 til Tübingen og i 1502 til Italia. Fra 1604 var han ved hoffet i Sachsen. 

Albrecht var nogenlunde jevnaldrende med kurfyrst Christian II av Sachsen og hans brødre Johan Georg I og August (1589–1615), og levde som en venn av de tre i palasset i Dresden. En egen liten hoffstat, egne rom i palasset samt tallrike gaver vitner om det nære forhold han hadde til de sachsiske herskerne. 

I 1605 deltok han i krigen mot tyrkerne i Ungarn, men vendte tilbake til hoffet i 1606.

Død 
I 1613 ble Albrecht syk og døde den 20. april i Dresden samme år. Han ble bisatt i Dresdner Kreuzkirche 30. april samme år. Liket ble ikledd en kort vams av sort atlask med mange små knapper, store pludderbukser, lærstøvler med jernsporer og en sort kastorhatt. Dertil kom gullkjeder, ærestegn samt ringer og juveler.

Ved en senere ombygging av Kreuzkirche ble sarkofagens dekorasjoner i gull og edelsten, flyttet til bymuseet i Dresden.

Referanser

Eksterne lenker 
 Daniel Haenichen:  Christliche Predigt/ Uber der Leich und Begräbnüß/ deß Weyland/ Durchläuchtigen/ Hochgebornen Fürsten ... Herrn Albrechtens/ Erben zu Norrwegen/ Hertzogen zu Schleßwigk/ Holstein/ Stormarn und der Dietmarschen/ Grafen zu Oldenburg und Delmenhorst ..., Leiptzig,  Lamberg, 1613

Huset Slesvig-Holsten-Sønderborg
Personer fra Sønderborg